As opinions de von Manstein tamién prevocoron o temor de bellunas d'as presonalidatz más importants d'o Tercer Reich, como Hermann Göring u como o chefe d'as Schutzstaffel, Heinrich Himmler, amás d'o propio Hitler, que no yera preparato ta ceder denguno d'os suyos poders. Himmler prencipió a qüestionar a leyaltat de von Manstein ubiertament, en insistindo en que yera un redotista inadequato ta mandar as tropas en o frent. As freqüents discusions con von Manstein, amás d'as insinuacions de Himmler, facioron que Hitler relevase a von Manstein d'o suyo mando en marzo de 1944. O 2 d'abril de 1944, Hitler nombró a Walther Model, uno d'os suyos fervients partidarios en a Wehrmacht, como nuevo Comandant en Cabo d'o Grupo d'Exercitos Sud. Sindembargo, von Manstein recibió as Espadas ta la suya Cruz de Caballer, a tercera honor melitar alemana más alta.